ตราพระบรมราชโองการ
ตราพระบรมราชโองการ
พระราชกฤษฎีกา
เบี้ยประชุมกรรมการ
พ.ศ. 2519
----------

ภูมิพลอดุลยเดช ป.ร.

ให้ไว้ ณ วันที่ 13 เมษายน พ.ศ. 2519

เป็นปีที่ 31 ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ
ให้ประกาศว่า

โดยที่เป็นการสมควรปรับปรุงพระราชกฤษฎีกาว่าด้วยเบี้ยประชุมกรรมการ

อาศัยอำนาจตามความในมาตรา 192 ของรัฐธรรมนูญแห่งราชอาณาจักรไทย และมาตรา 3
แห่ง
พระราชบัญญัติการกำหนดหลักเกณฑ์เกี่ยวกับการจ่ายเงินบางประเภท
ตามงบประมาณรายจ่าย พ.ศ.
2518 จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้
ดังต่อไปนี้

มาตรา 1 พระราชกฤษฎีกานี้เรียกว่า `พระราชกฤษฎีกาเบี้ยประชุมกรรมการ พ.ศ.
2519'

มาตรา 2
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา 3 ให้ยกเลิกพระราชกฤษฎีกาว่าด้วยเบี้ยประชุมกรรมการ พ.ศ. 2504

มาตรา 4 ในพระราชกฤษฎีกานี้

`คณะกรรมการ' หมายความว่า
คณะกรรมการหรือคณะที่ปรึกษาซึ่งได้รับแต่งตั้งตามบทบัญญัติ
แห่งกฎหมาย โดยประกาศพระบรมราชโองการ โดยคณะรัฐมนตรี
โดยนายกรัฐมนตรีเจ้าสังกัดซึ่งได้รับ
อนุมัติจากคณะรัฐมนตรี

`กรรมการ' หมายความว่า กรรมการในคณะกรรมการหรือที่ปรึกษาในคณะที่ปรึกษา
แต่ไม่รวมถึง
กรรมการหรือที่ปรึกษาได้รับเงินเดือนหรือค่าตอบแทนอย่างอื่นในหน้าที่นั้น
ๆ โดยเฉพาะ

`คณะอนุกรรมการ' หมายความว่า
คณะอนุกรรมการหรือคณะอนุกรรมการที่ปรึกษาซึ่งได้รับแต่งตั้ง
ตามบทบัญญัติรัฐมนตรี โดยนายกรัฐมนตรีในฐานะหัวหน้ารัฐบาล
โดยรัฐมนตรีเจ้าสังกัด ซึ่งได้รับอนุมัติจาก
คณะรัฐมนตรีหรือโดยกรรมการหรือคณะที่ปรึกษา แต่ไม่รวมถึง
อ.ก.พ.กระทรวงหรือทบวงการเมืองที่มี
ฐานะเป็นกระทรวง อ.ก.พ.ทบวง อ.ก.พ.กรม
หรือเป็นทบวงการเมืองที่มีฐานะเป็นกรม หรือ อ.ก.พ.
จังหวัดหรือคณะกรรมการ
ตามกฎหมายว่าด้วยระเบียบข้าราชการอื่นที่มีลักษณะทำนองเดียวกัน

`อนุกรรมการ' หมายความว่า
อนุกรรมการในคณะอนุกรรมการหรืออนุกรรมการที่ปรึกษาคณะใน
คณะกรรมการที่ปรึกษา
แต่ไม่รวมถึงอนุกรรมการหรืออนุกรรมการที่ปรึกษาซึ่งได้รับเงินเดือนหรือค่า
ตอบแทนอย่างอื่นในหน้าที่นั้น ๆ โดยเฉพาะ

มาตรา 5 พระราชกฤษฎีกานี้ไม่ใช้บังคับแก่กรรมการและอนุกรรมการในรัฐวิสาหกิจตามกฎหมาย
ว่าด้วยวิธีการงบประมาณ

มาตรา 6 กรรมการซึ่งจะได้รับเบี้ยประชุมต้องอยู่ในลักษณะหนึ่งลักษณะใด
ดังต่อไปนี้

ลักษณะ 1 กรรมการซึ่งได้รับแต่งตั้งตามกฎหมายว่าด้วยคณะกรรมการกฤษฎีกา และตามกฎหมาย
ว่าด้วยเรื่องราวร้องทุกข์

ลักษณะ 2 กรรมการซึ่งได้รับแต่งตั้งตามบทบัญญัติแห่งกฎหมายอื่น
หรือโดยประกาศพระบรม
ราชโองการ

ลักษณะ 3 กรรมการซึ่งได้รับแต่งตั้งโดยคณะรัฐมนตรีโดยนายกรัฐมนตรี
ในฐานะหัวหน้ารัฐบาล
หรือโดยรัฐมนตรีเจ้าสังกัดซึ่งได้รับอนุมัติจากคณะรัฐมนตรี

อนุกรรมการของคณะกรรมการลักษณะใดให้ได้รับเบี้ยประชุมตามลักษณะของกรรมการในคณะ
กรรมการนั้น

มาตรา 7
ให้กรรมการและอนุกรรมการได้รับเบี้ยประชุมเหมาจ่ายเป็นรายเดือนหรือเป็นรายครั้ง
ตามหลักเกณฑ์และอัตราการจ่ายตามพระราชกฤษฎีกานี้

มาตรา 8 กรรมการและอนุกรรมการลักษณะ 1
ให้ได้รับเบี้ยประชุมเหมาจ่ายเป็นรายเดือนตาม

มาตรา 9 กรรมการและอนุกรรมการลักษณะ 2 และลักษณะ 3
ให้ได้รับเบี้ยประชุมเป็นราย
ครั้งตามอัตราในบัญชี 2 ท้ายพระราชกฤษฎีกานี้
แต่ถ้าจะรับเบี้ยประชุมเหมาจ่ายเป็นรายเดือน ให้
ดำเนินการตามมาตรา 10

มาตรา 10 กรรมการและอนุกรรมการลักษณะ 2 และลักษณะ 3
ซึ่งมีหน้าที่ต้องปฏิบัติงานที่มี
ปริมาณและคุณภาพของงานสูงเป็นพิเศษซึ่งไม่อาจดำเนินการลุล่วงได้ในระยะเวลาอันสั้น
กระทรวงทบวง
กรมเจ้าของเรื่องจะขอทำความตกลงกับกระทรวงการคลังให้กำหนดเบี้ยประชุมเหมาจ่ายเป็นรายเดือน
ก็ได้ แต่ทั้งนี้ต้องไม่เกินอัตราที่กำหนดไว้ในบัญชี 3
ท้ายพระราชกฤษฎีกานี้

กรรมการและอนุกรรมการลักษณะ 2 ตามวรรคหนึ่ง
ซึ่งต้องมีการประชุมในเดือนหนึ่ง ๆ ตั้งแต่
สี่ครั้งขึ้นไป
กระทรวงทบวงกรมเจ้าของเรื่องจะขอทำความตกลงกับกระทรวงการคลังเป็นกรณีพิเศษให้
กำหนดเบี้ยประชุมเหมาจ่ายเป็นรายเดือนไม่เกินอัตราที่กำหนดในบัญชี
1 ท้ายพระราชกฤษฎีกานี้ก็ได้

มาตรา 11
กรรมการและอนุกรรมการซึ่งมิได้เป็นข้าราชการหรือลูกจ้างของทางราชการ ให้ได้
รับเบี้ยประชุมเพิ่มขึ้นอีกกึ่งหนึ่งของอัตราดอกเบี้ยประชุมกรรมการหรืออนุกรรมการซึ่งกำหนดไว้ตามอัตรา
ในบัญชี 1 บัญชี 2 หรือบัญชี 3 ท้ายพระราชกฤษฎีกานี้
แล้วแต่กรณี

มาตรา 12
ประธานกรรมการและประธานอนุกรรมการให้ได้รับเบี้ยประชุมเพิ่มขึ้นอีกหนึ่งในสี่
ของอัตราเบี้ยประชุมของกรรมการหรืออนุกรรมการที่ผู้นั้นมีสิทธิได้รับ

มาตรา 13 เลขานุการแลผู้ช่วยเลขานุการของคณะกรรมการหรือคณะอนุกรรมการ
ให้ได้รับ
เบี้ยประชุมเช่นเดียวกับกรรมการหรืออนุกรรมการ แล้วแต่กรณี
และถ้ากรรมการหรืออนุกรรมการให้มี
สิทธิได้รับเบี้ยประชุมไม่เกินสองคน

มาตรา 14 กรรมการในคณะกรรมการคณะหนึ่ง
หรืออนุกรรมการในคณะอนุกรรมการคณะหนึ่ง
ให้ได้รับเบี้ยประชุมรายครั้งเพียงครั้งเดียวในวันหนึ่ง

มาตรา 15
กรรมการหรืออนุกรรมการที่มีสิทธิได้รับเบี้ยประชุมเหมาจ่ายเป็นรายเดือนตามพระ
ราชกฤษฎีกานี้ถ้าเดือนใดไม่มีการประชุม
หรือกรรมการหรืออนุกรรมการผู้ใดไม่ได้เข้าประชุมในเดือนใด
ให้งดเบี้ยประชุมในเดือนนั้น

มาตรา 16
กรรมการหรืออนุกรรมการที่มีสิทธิได้รับเบี้ยประชุมเหมาจ่ายเป็นรายเดือนตามพระ
ราชกฤษฎีกานี้
ถ้าได้รับแต่งตั้งเป็นกรรมการหรืออนุกรรมการระหว่างเดือน หรือพ้นจากตำแหน่งกรรมการ
หรืออนุกรรมการก่อนสิ้นเดือน
ให้ได้รับเบี้ยประชุมตามอัตราส่วนของจำนวนวันที่ดำรงตำแหน่งในเดือนนั้น

มาตรา 17 การเบิกเบี้ยประชุมให้เบิกจ่ายจากกระทรวงทบวงกรมเจ้าของเรื่อง

มาตรา 18
กรรมการหรืออนุกรรมการในคณะกรรมการหรือคณะอนุกรรมการซึ่งจะต้องได้รับเบี้ย
ประชุมกรรมการเป็นรายครั้งตาม พระราชกฤษฎีกานี้
หากได้รับเบี้ยประชุมเหมาจ่ายเป็นรายเดือนอยู่แล้ว
ในวันที่พระราชกฤษฎีกานี้ใช้บังคับ
จะรับเบี้ยประชุมเหมาจ่ายเป็นรายเดือนต่อไปจนกว่าคณะกรรมการหรือ
คณะอนุกรรมการนั้นสิ้นสุดลง
หรือจะรับเบี้ยประชุมเป็นรายครั้งตามพระราชกฤษฎีกานี้ ทางใดทางหนึ่งแล้ว
แต่กรณีแต่จะเลือกก็ได้
แต่ถ้ากรรมการหรืออนุกรรมการผู้ใดได้ใช้สิทธิเลือกรับเบี้ยประชุมทางใดทางหนึ่ง
แล้ว
จะต้องใช้สิทธิรับเบี้ยประชุมในทางที่เลือกนั้นเพียงทางเดียวจนกว่าคณะกรรมการหรือคณะ
อนุกรรมการนั้นสิ้นสุดลง

มาตรา 19 กรรมการหรือคณะอนุกรรมการในคณะกรรมการหรือคณะอนุกรรมการซึ่งมีสิทธิได้รับ
เบี้ยประชุมกรรมการตามพระราชกฤษฎีกานี้
หากได้รับเบี้ยประชุมสูงกว่าที่กำหนดไว้ในพระราชกฤษฎีกา
อยู่แล้วในวันที่พระราชกฤษฎีกานี้ใช้บังคับให้ได้รับเบี้ยประชุมตามอัตราที่ได้รับอยู่แล้วนั้นต่อไปจนกว่าคณะ
กรรมการหรือคณะอนุกรรมการนั้นสิ้นสุดลง

มาตรา 20 ให้รัฐมนตรีว่าการกระทรวงกางคลังรักษาการตามพระราชกฤษฎีกานี้
ผู้รับสนองพระบรมราชโองการ
หม่อมราชวงศ์คึกฤทธิ์ ปราโมช

นายกรัฐมนตรี


หมายเหตุ:- เหตุผลในการประกาศใช้พระราชกฤษฎีกาฉบับนี้ คือ
เนื่องจากพระราชกฤษฎีกาว่าด้วย
เบี้ยประชุมกรรมการ พ.ศ. 2504 ได้ใช้บังคับมานานแล้ว
สมควรปรับปรุงหลักเกณฑ์เกี่ยวกับการจ่ายเงิน
วิธีการเบิกจ่ายและอัตราการจ่ายเสียใหม่ให้เหมาะสมกับสภาพการณ์ปัจจุบันและโดยที่ปัจจุบันได้มีพระ
ราชบัญญัติการกำหนดหลักเกณฑ์เกี่ยวกับการจ่ายเงินบางประเภทตามงบประมาณรายจ่าย
พ.ศ. 2518
บัญญัติให้การจ่ายเงินตามงบประมาณรายจ่ายในประเภทเบี้ยประชุมกรรมการให้ทำโดยตราเป็นพระ
ราชกฤษฎีกา จึงจำเป็นต้องตราพระราชกฤษฎีกานี้ขึ้น